CELEX: 52010DP0252
Language: mt
Date: 2010-07-06 00:00:00
Title: It-talba għad-difiża tal-immunità parlamentari tas-Sur Valdemar Tomaševski Deċiżjoni tal-Parlament Ewropew tas- 6 ta’ Lulju 2010 dwar it-talba ta’ difiża tal-immunità parlamentari ta’ Valdemar Tomaševski (2010/2047(IMM))

2.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 351/137
            
         It-Tlieta 6 ta’ Lulju 2010It-talba għad-difiża tal-immunità parlamentari tas-Sur Valdemar Tomaševski
   P7_TA(2010)0252
   Deċiżjoni tal-Parlament Ewropew tas-6 ta’ Lulju 2010 dwar it-talba ta’ difiża tal-immunità parlamentari ta’ Valdemar Tomaševski (2010/2047(IMM))
   2011/C 351 E/22
   
      Il-Parlament Ewropew,
   wara li kkunsidra t-talba għall-ħarsien tal-immunità ta’ Valdemar Tomaševski, mgħoddija lill-President tal-Parlament Ewropew fit-2 ta’ Frar 2010 u mħabbra fis-seduta plenarja fl-24 ta’ Marzu 2010,
   wara li sema’ lil Valdemar Tomaševski skont l-Artikolu 7(3) tar-Regoli ta’ Proċedura tiegħu,
   wara li kkunsidra l-Artikoli 8 u 9 tal-Protokoll (nru 7) dwar il-Privileġġi u l-Immunitajiet tal-Unjoni Ewropea anness mat-Trattati, kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett tal-20 ta’ Settembru 1976,
   wara li kkunsidra l-istatut tal-Membri Parlamentari Ewropej adottat fit-28 ta’ Settembru 2005,
   wara li kkunsidra l-Artikolu 6(2) u l-Artikolu 7 tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Affarijiet Legali (A7-0214/2010),
   
               A.
            
            
               billi Valdemar Tomaševski huwa Membru tal-Parlament Ewropew,
            
         
               B.
            
            
               billi Valdemar Tomaševski mhuwiex qed jiffaċċa proċeduri legali fis-sens tal-Artikolu 8 tal-Protokoll u billi għalhekk dan il-każ m'għandux x'jaqsam mal-immunità parlamentari,
            
         
               C.
            
            
               billi, skont it-termini tiegħu stess, il-“Kodiċi ta’ Kondotta għall-Politikanti Statali”, stabbilit mil-Liġi tad-19 ta’ Settembru 2006 (N.X-816), li r-rispett tagħha huwa garantit mill-Kummissjoni Prinċipali tal-Etika Uffiċjali tar-Repubblika tal-Litwanja, organu politiku stabbilit mil-Liġi tal-1 ta’ Lulju 2008 (N.X-1777), jiddikjara espliċitament li huwa applikabbli wkoll għall-Membri tal-Parlament Ewropew eletti fil-Litwanja,
            
         
               D.
            
            
               billi fit-22 ta’ Jannar 2010, il-Kummissjoni Prinċipali tal-Etika Uffiċjali tar-Repubblika tal-Litwanja adottat deċiżjoni “ta' twiddiba pubblika” fil-konfront tas-Sur Valdemar Tomaševski fuq il-bażi tal-imsemmi Kodiċi ta’ Kondotta, fir-rigward tal-attivitajiet politiċi li huwa wettaq bħala Membru tal-Parlament Ewropew,
            
         
               E.
            
            
               billi skont it-termini tal-Artikolu 2 tal-Istatut tal-Membri Parlamentari Ewropej (1), “[i]l-Membri għandhom ikunu ħielsa u indipendenti”,
            
         
               F.
            
            
               billi jitqies il-prinċipju tal-preċedenza tad-dritt tal-Unjoni,
            
         
               G.
            
            
               billi d-deċiżjoni inkwistjoni kif ukoll il-leġiżlazzjoni tar-Repubblika tal-Litwanja li fuqha hija bbażata, jinvolvu ksur tal-liġi tal-Unjoni peress li ma jirrispettawx il-prinċipji tal-ħelsien u tal-indipendenza tal-Membru tal-Parlament Ewropew stabbiliti mill-Artikolu 2 tal-Istatut tal-Membri tal-Parlament Ewropew,
            
         
               H.
            
            
               billi hija l-Kummissjoni, bħala l-gwardjana tat-Trattati, li għandha tagħti bidu għal proċedura ta’ ksur fil-konfront tar-Repubblika tal-Litwanja fuq il-bażi tal-Artikolu 258 tat-Trattat dwar il-Funzjonament tal-Unjoni Ewropea,
            
         
               1.
            
            
               Jitlob lill-Kummissjoni Ewropea tintervjeni mal-awtoritajiet Litwani bil-għan li tinforza r-rispett għad-dritt tal-Unjoni Ewropea filwaqt li, jekk ikun meħtieġ, tagħti bidu għall-proċedura ta’ ksur tal-liġi tal-Unjoni Ewropea skont l-Artikolu 258 tat-Trattat dwar il-Funzjonament tal-Unjoni Ewropea;
            
         
               2.
            
            
               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-Kummissjoni Ewropea u lill-awtoritajiet kompetenti tar-Repubblika tal-Litwanja.
            
         
      (1)  ĠU L 262, 7.10.2005, p. 1.